WINNIE PUHH LÄHEB KÜLLA
TEINE PEATÜKK, kus Winnie Puhh läheb külla ja satub kitsikusse
Kord hommikul, kui hommikusöögiaeg oli ammu läbi, aga lõuna ei mõelnudki veel alata,
jalutas Winnie Puhh kiirustamata oma sõbra Notsuga ja lõi uut laulukest.
Ei, mitte nii!
Ei, jälle mitte see!
Kas me ei läheks külla? - Külla?
Ma kuidagi juhuslikult mõtlesin, et kui õige läheks külla?
Väikeseks kehakinnituseks. - Kes siis läheb külla hommikul?
Kes läheb külla hommikul. Oota, oota!
Kes läheb külla hommikul... taram-param, param-taram!
Kes läheb külla hommikul, see kõigist targem ongi!
Sest teavad kõik, taram-param, et hommik selleks ongi!
Et hommik selleks ongi! - Aga kuhu me läheme?
Sinu juurde, muidugi.
Õhtul just on igav küll - su võõrustaja tukub!
Kui lähed külla hommikul, nii harva välja kukub.
Nii harva välja kukub!
Aga kas sul midagi süüa on? - Mul on veel üks õhupall.
Ei, siis me ei lähe sinu juurde. Muidu tuleb välja,
et mina lähen külla, aga sina ei lähe. - Ja-jah. Siis läheme sinu juurde.
Kui külla vara läheb ta, tal kuskil kiiret pole.
Siis sõbrad hüüavad "hurraa" ja rõõmsad on ta üle!
Rõõmsad on ta üle!
Pea kinni! Niimoodi tuleb välja, et mina ei lähe külla.
Mida siis teha? Puhh, ma vist mõtlesin välja!
Läheme õige... kellegi juurde.
Ju kingiks päike säravam meil tuleb külla hommikul.
Taram-param, param-taram, te minge külla hommikul!
Nii. Kui ma midagi millestki aru saan, siis see auk on urg. - Ja-jah.
Aga urg - see on Jänes. - Ja-jah.
Aga Jänes - see on sobiv seltskond.
Ja sobiv seltskond on selline seltskond,
kus võidakse meid millegagi kostitada.
Hei! Kas keegi on kodus?
Ma küsin, kas keegi on kodus? - Mitte keegi.
Pole vaja niimoodi karjuda! Ma kuulsin hästi juba esimesel korral.
Vabandage, kas seal pole siis üldse kedagi? - Mitte kedagi.
Ei või olla. Keegi seal ikkagi on. Keegi pidi ju ütlema "mitte keegi".
Kuule, Jänes! Ega see juhuslikult sina polnud?
Ei, see polnud mina.
Siis öelge, palun, kuhu kadus Jänes?
Ta läks ära, oma sõbra, Winnie Puhhi juurde.
Oi, aga see olen ju mina!
Mis tähendab "mina"? Minasid on igasuguseid.
Mina, tähendab, olen Winnie Puhh. - Oled selles kindel? - Loomulikult!
Tõepoolest Winnie Puhh! Aga kes see on?
Tema on Notsu.
Tõepoolest Notsu. Hea küll, astuge sisse.
Muuseas, matile on kirjutatud: "Pühkige jalgu".
Pühkige... ah-haa, selge.
Pole see üldse lihtne asi - külla minna.
Kui sisse lähme, siis peamine - tee selline nägu, nagu me ei tahaks mitte midagi! - Ja-jah.
Tere, Jänes! Me läksime juhuslikult mööda.
Ehk ikka tuled sisse, kui sa juba mööda läksid.
Ah, jaa.
Seda ma räägin, et läksime just mööda, kui ma juhuslikult mõtlesin, et ehk läheks
Jänese juurde.
Puhh hakkas juba närveerima, kuid Jänes oli väga arukas
ja taipas ise, et oleks aeg pisut keha kinnitada.
Kätepesukauss on seal.
Puhh, mida sulle leivamäärdeks? Kas mett või kondenspiima?
Kas sulle mett või seda ja teist?
Seda ja teist, ja kui võimalik, siis ilma leivata.
Noh, me siis lähme.
Kohe ei lähe keegi minema, külas ei ole nii kombeks.
Juba lahkute? - Jah, meil on aeg. Kõike head!
Nägemiseni, suur aitäh! - Suur aitäh!
Mis siis ikka, kui te enam midagi ei soovi? - Aga kas on veel midagi?
Ega sa ei kiirusta kuhugi?
Ei, kuni reedeni olen täiesti vaba. - Hea küll, istume veel pisut.
Ja nad istusid veel pisut. Ja siis veel pisut.
Ja pärast veel natuke, ja veel pisut.
Kuni, paraku, enam mitte midagi järele ei jäänud.
Ja siis meenus Puhhile üks tähtis asi!
Jah, meil on aeg.
Võiksime muidugi veel veidi istuda. - Jah, aga õigust öeldes kavatsesin ka ise lahkuda.
No hästi, siis me läheme.
Nägemiseni! - Kõike head!
Aitäh! - Mis te nüüd, võtke heaks.
Olge terve! - Olge terved!
Nägemiseni! - Nägemiseni! - Aitäh, suur aitäh! - Oli rõõmustav!
Me siis lähme.
Oi, oi! Ma parem ronin tagasi. Ei, parem siiski edasi.
Parem tagasi. Ai! Päästke! Aidake!
Winnie, Winnie! - Aidake, päästke! - Winnie, mis sinuga on? - Päästke, aidake!
Mis on, kas jäid kinni? - Ei, ma lihtsalt puhkan.
No nii, anna käpad!
Tõmba, Notsu! - Ja-jah.
Ai-ai! Valus on! - Kõik on selge. Ta jäi kinni.
Kõik selle pärast, et kellelgi on liiga kitsad uksed.
Ei! Kõik selle pärast, et keegi liiga palju sööb.
Mida nüüd siis teha?
Mida teha? Mitte midagi. Tuleb oodata, kuni ta kõhnemaks jääb.
Kas kaua tuleb oodata? - Nädal.
Kui kaua? - Nädal, mitte vähem.
Oi, tundub, et ma jäin kõhnemaks. Tõmmake mind siit kiiresti välja!
Pärast seda Puhhi külaskäiku mõtles ta, et ega vist ei maksa
liiga kauaks istuma jääda, kui sa ei soovi sattuda väljapääsmatusse olukorda.
Mida arvas Jänes, ei saanud keegi teada, kuna ta oli väga hästi kasvatatud.
Hästi elab Winnie Puhh nüüd ilma peal, sellest kõva häälega ta laulab seal.
Ja pole tähtis, mida teeb, kui paksemaks ei lähe veel.
Kuid paksemaks ei lähe ta iialgi! Jaa!
Jutustas Pastella